
lonuţ Cristache: De ce să-i pese lui lohannis de 
un popor care arată că este total indiferent şi 
apatic la tot ce i se întâmplă? 

„Lui Klaus lohannis nu-i pasă pentru că știe că este (încă) președintele unui popor 
căruia nu-i pasă. Dacă ne-ar fi păsat, știrea cu pensionarea și eliberarea postului 
de profesor, de la Liceul Brukenthal, din Sibiu, blocat timp de 27 de ani, ne-ar fi „ 
făcut să ne întrebăm „ce e cu omul acesta?””, scrie, pe site-ul canal33.ro, 
jurnalistul lonuţ Cristache. 


„Dezmeticiţi, după un somn de 10 ani, am fi pretins măcar un consult de specialitate 
să ne lămurim dacă medical totul este în regulă acolo. Că moral cred că ne-am 
lămurit. 


Dar în România Educată, toată lumea doarme liniștită cu cartea pe ochi. În afara unor 
titluri de presă și a unor opinii exprimate de puţini (printre care mă număr) viaţa și-a 
urmat cursul firesc. Și totuși, eu nu pot să nu insist cu întrebarea Ce se întâmplă?, Ce 
se întâmplă în capul lui lohannis?, Ce e acolo?, Ce mecanisme interioare conduc spre 
astfel de rezultate? Ce fel de președinte am avut?. 


Pentru că timp de zece ani nu au fost permise decât întrebări timide, dozate și 


controlate „una, maxim două”, poate că e timpul să ne întrebăm deschis, tare și 
asumat, ce am trăit de fapt? 


Noi, la modul cinstit, avem un președinte pe care nu-l cunoaștem. Știm, în linii mari, 
ce știm despre oameni în general. Că are și el niște părinţi, dar care n-au mai trecut 
pe aici să vadă minunea înfăptuită de fiul lor - România Normală — că se trage de 
undeva, în speţă, din Sibiu, în mare parte retrocedat către FDGR și că și-a făcut 
averea din meditații și combinaţii cu retrocedări împreună cu soţia. Și unii, mai rău 
intenţionaţi, ar adaugă și niște intermedieri de adopţii, pe la începutul anilor 90. Tot 
cu soţia! Cu asta a trebuit să ne mulţumim. 


Orice tentative (și așa firave) de a săpa mai adânc, de a întreba mai insistent, de a 
pretinde mai multe explicaţii s-au lovit de un refuz și l-au îndepărtat și mai mult de 
noi. Omul îmi lasă impresia, cu fiecare ieșire, oricât de rară că nu ne suportă. După 
ce l-am ales, primul lucru pe care l-a făcut a fost să ne lase și să plece. În vacanţă! 
Într-o ţară în care erau atâtea de făcut, omul și-a început mandatul cu o pauză. A 
plecat la Miami, în așa-zisa vilă a antrenorului de tenis, prieten de familie! Și la 
întoarcere, a trântit paltonul pe capota mașinii, de nervi că s-a terminat și că a 
început munca. Dar nu ne-a păsat! 


Fără să pretind că înţeleg foarte mult din natura umană, nu pot să nu spun că m-a 
pus pe gânduri încă din timpul campaniei pentru primul mandat. În plină acţiune 
electorală a fost întrebat , de un reporter, la modul cel mai nevinovat cu putinţă 
„Care ar fi prima amintire, cea mai veche amintire, pe care o aveţi din copilărie sau 
adolescenţă? Un obiect, o întâmplare, o senzaţie"... Personajul nostru a sărit iritat, 
trântind uși interioare cu o furie necontrolată: „Nu pot să vă răspund asta, nu mi-am 


pus problema acum să stau să judec dacă am văzut soarele sau nu...”. Și cam așa s-a 
terminat prima și singura tentativă de a deschide dulapul cu emoţii. Dar nu ne-a 
păsat! 


Iniţial ni s-a spus că nu întinde vorba. Comunică puţin, dar tace cu folos. Ne-am 
lămurit pe parcurs că de fapt tace din lene. Nu vorbește decât nevoit, cu promoterul 
în încăpere. În rarele momente în care a trebuit să articuleze liber, misterul 
înţelepciunii sale s-a risipit instantaneu. Cuvântul „peroadă” repetat obsesiv, aproape 
monomaniacal , în simplista colecție de fraze, a devenit proverbial. 


În rest, tăceri lungi, marcate de stângăciile lingvistice specifice unuia pierdut în 
traducerea din germană în română. lohannis vorbește atât de rar încât se adoarme 
cel mai probabil pe sine. Îmi aduc aminte că a răpus până și emisia unui radio. În 
2018 a vorbit atât de molcom în timpul unei declaraţii de presă încât a dat peste 
cap sistemul de siguranţă de la Europa FM, setat să intervină în momentul în care 
sunetul se întrerupe pentru mai multe secunde. Spre finalul discursului, sistemul de 
siguranţă s-a activat și a difuzat, ce ironie, piesa “Sam Brown - Stop!”. Nici radioul nu 
l-a mai suportat. Dar am râs! Nu ne-a păsat! 


Intreaga sa opera politică s-a compus din lozinci: România Normală, România 
lucrului bine făcut, România Educată, Pas cu Pas și tot așa. In definitiv, din nimic. 
Simple cuvinte, împreunate facil, uneori fără niciun fel de sens. Dar nu ne-a păsat! 


Averea și-a justificat-o în cuvinte la fel de simple și a expediat repede subiectul. A 
văzut că nu trebuie să-și bată capul cu noi! „Meditaţii” „banii mei” „muncă cinstită” și 
„ghinion”. Și cam atât! Mă mir cum de nu i-a scăpat un sincer „hai, sictir“! Dar nu ne- 
a păsat! 


Intențiile politice au avut la bază tot un ghem de cuvinte nefericite: „a fost nevoie să 
moară oameni ca Guvernul să demisioneze" pentru a numi „guvernul meu”. O 
stridenţă lingvistică care ar pune pe gânduri specialiști de renume. Dar, din nou, nu 
ne-a păsat! 


Și-a încălcat jurământul politic și a adus „Ciuma Roșie” înapoi la guvernare, imediat 
după ce și-a încheiat primul mandat, încununat cu laurii victoriei asupra Pe-Se- 
De! Dar nu ne-a păsat! 


Argumentele sale politice s-au lovit de aceeași simplitate! Pe măsură ce anii treceau, 
scădeau și numărul unităţilor lingvistice. Actuala coaliție de guvernare, PSD-PNL a 
fost redusă la un singur cuvânt! „Stabilitate”. Ce atâtea explicaţii? L-a rostit într-o zi și 
apoi s-a făcut nevăzut! A dispărut cu săptămânile! Unde? Nimeni nu l-a întrebat. Nu 
ne-a păsat! 


Zece ani s-a ascuns de presă și de popor. A ieșit din ale lui somat de îndatoriri, de 
câteva reguli stricte, pe care nu s-a obosit să le rescrie (probabil tot din lene) de 
câteva decoraţii și de câteva concedii mascate de pretextul vizitelor oficiale. În rarele 
momente în care a fost confruntat cu câte o întrebare mai dificilă, a avut tot felul de 
eschive la limita logicii. „SRI funcţionează impecabil” și astfel s-a închis discuţia 
despre gestul nedemocratic de a nu desemna un șef civil peste SRI, de aproape un 
an! 


Ultima doză de monstruozitate logică, luxosul avion cu care a plecat în Coreea de 
Sud: „Nu știu cum definiţi un avion de lux, eu am venit cu o aeronava mică”. Născută 
din registrul „încurajez pe cât mai mulţi să descopere jocul de golf, acest frumos 
sport, deloc exclusivist”. Profesorul de fizică a reușit performanţă să relativizeze 
inclusiv luxul! Dar, tot așa, nu ne-a păsat! 


Și-a satisfăcut toate poftele neîngăduite „în viaţa noastră anterioară”, după cum 
singur se raporta la viața de la Sibiu, a secretizat toate cheltuielile Administraţiei 
Prezidenţiale și apoi a invocat legea pentru nedivulgarea lor! „Strict secret" — 
definește cel mai bine cele două mandate prezidenţiale. Totul a fost la secret! De la 
cheltuieli, la vizite, întâlniri, consilii, delegaţii, angajamente de tot felul, interne, dar 
mai ales externe. Dar nu ne-a păsat! 


Și tot așa... 


Privite retrospectiv, mandatele lui lohannis compun de fapt un lung tratat de 
nesimţire, în cel mai strict sens al cuvântului. 


Dar înclin să cred că nu e el de vină. Sau nu numai el. În mod clar și-a permis pentru 
că i-am permis. Pentru că și noi am absentat odată cu el. Nimeni nu și-a făcut 
datoria. Nici el pe cea de președinte, nici noi pe cea de cetăţeni. În acest tango al 
nepăsării, am pierdut zece ani! Întrebarea e ce facem cu următorii zece? Începe s: 
ne pese sau continuăm la fel?”, scrie Cristache. 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Bătălia PSD cu AUR tranșată de Judecători: contestațiile mafiei respinse 
Deputatul neafiliat Andi Grosaru a ţinut blocat microfonul la tribuna parlamentară 


Claudiu Târziu (AUR): Guvernanţii, europarlamentarii și comisarii europeni proveniţi de la PSD și PNL 
au adus Țara în genunchi! 


Antiteză totală între cei doi candidaţi la șefia NATO 


Teleorman, mlaștina desnădejdii I: Blestemați Alegeri universitare la Galaţi. Alte măști, același 
să fim conduși de hoţi — Adrian Gâdea, valetul deznodământ?! 


de la CJ Teleorman 


Nicolae Dărămuș: Basmul Uniunii Europene Campaniile antidrog motiv electoral, marca 
PSD, pentru Natalia Elena Intotero 


Benzina a ajuns mai scumpă decât motorina înainte de Paşte 


Atmosferă apăsătoare la lerusalim, unde vineri a fost marcat Drumul Crucii. Pelerini mai puţini şi 
restricţii sunt de aşteptat şi sâmbătă, când va fi luată Lumina Sfântă pentru a fi dusă către 
comunităţile ortodoxe 


MOTIVARE Doctoriţa din Suceava condamnată cu suspendare după ce a luat mită de 280 de ori v, . 
ca denunţătorii ei să fie pedepsiţi 


Reporteri fără Frontiere: Serviciile secrete din România vor să obțină o putere și o influență mai mare 
/ Mecanisme de finanţare corupte în mass-media 

Țeapă de la Ciolacu pentru pensionari! Pensiile și salariile riscă să fie îngheţate până la 
final de an 


O 9 minute în urmă 


AUR Prahova condamnă manevrele mârșave și încercările disperate ale adversarilor politici 
prin care s-a dorit blocarea candidaturilor noastre, atât la Primăria Ploiești, cât și la CJ 
Prahova 


O o oră în urmă 


Președintele Xi Jinping a fost primit la Palatul Elysee de Emmanuel Macron 


O 5 ore în urmă 


CFR Călători, cu un picior în groapă! Pierderi de 1,026 miliarde de lei 


O 5 ore în urmă 


George Simion (AUR): 6 Mai 1990... ţineţi minte ce a fost? Podul de Flori! Basarabia e 
România 


O 6 ore în urmă 

